લંડનની વેસ્ટમિંસ્ટર કોર્ટમાં થયેલી સુનાવણી દરમિયાન ભારતના અધિકારીઓએ મુંબઇની આર્થર રોડ જેલમાં માલ્યાને રાખવા માટે તૈયાર કરેલી સેલનો વીડિયો પણ રજૂ કર્યો હતો. આ પહેલા જુલાઇમાં વેસ્ટમિન્સ્ટર મજિસ્ટ્રેટની કોર્ટના જજ એમા અર્બુધનાટે કહ્યું હતું કે તેમની શંકા દૂર કરવા માટે ભારતીય અધિકારી આર્થર રોડ જેલની બેરક નંબર 12નો વીડિયો જમા કરવો પડશે. ભારત સરકાર તરફથી ક્રાઉન પ્રોસિક્યૂશન સર્વિસે પણ વીડિયો રજૂ કરવાની હા પાડી હતી.